Ivar Amlie

Ivar Johannessen Amlie (født 18. juni 1914 på Eina i Vestre Toten, død 30. mai 1944 på Eina) var en norsk kjøpmann og motstandsmann under andre verdenskrig. Han var tilknyttet Osvald-gruppen. I det illegale arbeidet gikk Amli under dekknavnet «Vestli».Bildesidene, Asbjørn Sunde: Menn i mørket. Dreyer (1947)

Han var sønn av Hanna f. Dotsetsveen (f. 1886) og Johannes R. (f. 1881), begge fra Eina. Gift i 1939 med Emma K. Romshus, fra Eina.

30. mai 1944 hadde Statspolitiet klart å avsløre Amlies identitet, og tre Stapo-menn dro til hans bolig på Eina. Da Stapo-betjent Hein Magnar Henriksen forsøkte å pågripe Amlie satte han seg til motverge. Det endte med at at Henriksen drepte Amlie med to skudd i hjerteregionen. Det ble rapportert som «vådeskudd».Side 173-174. Eirik Veum: Nådeløse Nordmenn. Statspolitiet 1941 - 1945. Kagge Forlag 2012 ISBN 978-82-489-1174-6 Stapo-folkene arresterte også hans kone Emma, som ble sittende på Grini til krigens slutt.

 Referanser 

 Litteratur 
 Sunde, Asbjørn: Menn i mørket. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.

Kategori:Personer fra Vestre Toten kommune
Kategori:Medlemmer av Osvald-gruppen
Kategori:Nordmenn fra andre verdenskrig
Kategori:Norske motstandsfolk drept under andre verdenskrig